 Dhanka kale, wargeyska Waaberi oo u kuur-galay cidda ay noqon doonaan wejiyada cusub ee soo fuuli doona saaxadda siyaasadda iyo kuwa macasalaameyn doona Xukuumadda Madaxweyne Biixi, ayaa waxa ay xogahu iftiiminayaan in aad loo saadaalinaayo in Madaxweynahu uu shaqada ka eryi doono wasiiro ay ka mid yihiin wasiirka wasaaradda Warfaafinta, Wasiirka Wasaaradda Gaashaan-dhiga, Wasiirka Wasaaradda Caafimaadka, Wasiirka Wasaaradda Maaliyadda, Wasiirka Wasaaradda Ciyaaraha iyo weli ba sida oo kale wasiirka wasaaradda arrimaha Dibadda Somaliland. 